**Fridrix Ebert Fondu** — Almaniyanın ən qədim qeyri-hökümət təşkilatlarından biri olmaqla Almaniya Sosial Demokrat Partiyasına (SPD) bağlı fondudur. Alman Vəqfləri Federal Assosiasiyasının məlumatına görə, Fridrix-Ebert Fondu 2019-cu ildə ümumi xərcləri 190,3 milyon avro ilə bütün Alman siyasi fondları arasında ikinci olub. Əksər digər siyasi fondlar kimi, bu fond da sırf hüquqi və iqtisadi baxımdan bir fond deyil, qeydiyyatdan keçmiş bir birlikdir. Onun mərkəzi Bonnda yerləşir, həmçinin Berlin filialı da var.

Yaranma tarixi
--------------

 Fridrix Ebert (1925)
Almaniya Sosial Demokrat Partiyasının sədri Fridrix Ebertin adını daşıyan və onun vəsiyyətində özü tərəfindən təklif edilən fond (FES) onun ölümündən bir neçə gün sonra 1925-ci il martın 2-də yaradılmışdır.

Əsas vəzifə təhsil sahəsində işçilərə qarşı ayrı-seçkiliyə qarşı mübarizə aparmaq idi.

İkinci Dünya Müharibəsindən sonra Sosialist Alman Tələbə İttifaqının təşəbbüsü ilə FES yenidən quruldu. 1948-ci ildən etibarən ilk qrantlar Helmut Şmidt də daxil olmaqla seçilmiş sosial demokratlara ödənilirdi.

1960-cı illərdən etibarən FES inkişafa yardım sahəsində getdikcə daha çox iştirak edir. Bununla o, Afrika Milli Konqresi kimi demokratikləşmə və azadlıq hərəkatlarını dəstəklədi və Yunanıstan, İspaniya və Portuqaliyada diktatura rejimlərinin aradan qaldırılmasında mühüm rol oynadı. Beləliklə, Portuqaliya Sosialist Partiyasının 1973-cü ildə FES tərəfindən yaradılması təsadüfi deyildi.

Partiyaya bağlı ən qədim fond kimi FES İkinci Dünya Müharibəsindən sonra yaradılmış digər siyasi fondlar üçün nümunə rolunu oynadı.

FES bu gün
----------

 Bonndakı Godesberger Allee -də Friedrich Ebert Fondunun qərargahı
 Fridrix Ebert Fondunun Berlindəki Hiroşimastrassedəki qərargahı
2017-ci ildə FES-in Bonn və Berlindəki filiallarında, 14 regional ofisində, Almaniyada bir akademiyada və 106 xarici nümayəndəlikdə ümumilikdə 672 əməkdaşı çalışıb. Əsasən federal və dövlət büdcələrindən qrantlar hesabına maliyyələşdirilir. 2018-ci ildə FES Almaniya dövlətindən təxminən 170 milyon avro alıb.

2022-ci il aprelin 24-dən etibarən Rusiyanın Ukraynaya təcavüzünün başlamasından təxminən altı həftə sonra Rusiya Ədliyyə Nazirliyi 15 tanınmış beynəlxalq təşkilatın, o cümlədən Fridrix Ebert Fondunun bağlandığını elan etdi.

### Məqsədlər

FES hələ də Fridrix Ebertin müəyyən etdiyi vəzifələrə əsaslanır.

* cəmiyyətin bütün təbəqələrindən olan insanların demokratiya və plüralizm ruhunda siyasi və sosial tərbiyəsini təşviq etmək,
* valideynlərinin maddi imkanlarından asılı olmayaraq istedadlı gənclərə təqaüdlə ali təhsil almaq imkanı vermək;
* beynəlxalq anlaşma və əməkdaşlığa töhfə vermək.

FES özünün strateji məqsədləri kimi qeyd edir: 

* İqtisadi və sosial nizamın ədalətli formalaşdırılması
* Siyasi fəallıq və ictimai birliyin gücləndirilməsi
* Sosial demokratiyanın yenilənməsinin təşviqi
* Həmkarlar ittifaqları və siyasət arasında dialoqun gücləndirilməsi
* Qloballaşmanın sosial cəhətdən formalaşması

İdarə heyəti
------------

2020-ci ilin dekabr ayında keçirilən ümumi yığıncaqda aşağıdakı idarə heyəti seçildi: 

Sədr
* Martin Şults

Sədr müavinləri
* Daniel Kolbe
* Maykl Sommer

İdarə Heyətinin üzvləri
* Sabine Fandriç

* Peter Brandt
* Barbara Hendriks
* Kristina Kampman
* Barbara Lüdviq
* Rolf Mutzeniç
* Metyu Platzek
* Anke Rehlinger

Fəxri prezidentlər
* Kurt Bek
* Holger Borner †
* Anke Fuçs †

İstinadlar
----------

1. ↑  ROR Data. v1.19 2023. doi:10.5281/ZENODO.7644942
2. ↑  .
3. ↑  .
4. ↑  "Friedrich Ebert Stiftung, FES (Friedrich Ebert Foundation) | socialprotection.org". socialprotection.org (ingilis). İstifadə tarixi: 2023-08-29.
5. ↑  "FES". fes-dee.org. İstifadə tarixi: 2023.08.29.
6. ↑  Patrik von zur Mühlen: *Die internationale Arbeit der Friedrich-Ebert-Stiftung. Von den Anfängen bis zum Ende des Ost-West-Konflikts.* Bd. 1. *Geschichte der internationalen Arbeit der Friedrich-Ebert-Stiftung.* Dietz, Bonn 2007, S. 7.
7. ↑  *Spur des Geldes: Wie der Staat mit Millionen eine linke Anti-Hass-Industrie unterstützt* focus.de vom 28. Juni 2020
8. ↑  AFP: *Russland schließt parteinahe deutsche Stiftungen*
9. ↑  Website der Friedrich-Ebert-Stiftung Arxivləşdirilib 2012-11-01 at the Wayback Machine, Abschnitt „Über die FES"
10. ↑  *Organigramm & Gremien* fes.de